ທ່ານ Gates ເນ້ນເຖິງ ຄວາມໝັ້ນໝາຍ ຂອງສະຫະລັດ ຕໍ່ເອເຊຍ.
ລັດຖະມົນຕີປ້ອງກັນປະເທດສະຫະລັດເນ້ນເຖິງ ຄວາມໝັ້ນໝາຍຂອງອະເມລີກາ ຕໍ່ເອເຊຍ ທີ່ກອງປະຊຸມຢູ່ສິງກະໂປ.
ທ່ານ Robert Gates ລັດຖະມົນຕີປ້ອງກັນປະເທດ ສະຫະລັດກ່າວວ່າ ທ່ານຈະເນ້ນເຖິງຄວາມໝັ້ນໝາຍ ທີ່ກໍາລັງດໍາເນີນສືບຕໍ່ໄປ ຂອງອະເມຣິກາຕໍ່ເອເຊຍໃນ ລະຫວ່າງກອງປະຊຸມວ່າດ້ວຍຄວາມປອດໄພ ທີ່ຈະມີ ຂຶ້ນທີ່ສິງກະໂປນັ້ນ ທ່ານ Gates ໃຫ້ທັດສະນະດັ່ງກ່າວຕໍ່ບັນດານັກຂ່າວທີ່ລັດຮາວາຍໃນ ລະຫວ່າງການຢຸດແວ່ໃນການເດີນທາງໄປຮ່ວມກອງປະຊຸມ Shangri La Dialogue ຊຶ່ງຈະມີພວກລັດຖະມົນຕີປ້ອງກັນປະເທດແລະຫົວໜ້າກອງທັບຂອງພວກປະເທດຕ່າງໆໃນທົ່ວພາກພື້ນເອເຊຍປາຊີຟິກໄປປະກອບສ່ວນນໍານັ້ນ ຈີນຈະສົ່ງລັດຖະ ມົນຕີປ້ອງກັນປະເທດຂອງຕົນ ທ່ານ Liang Guanglie ໄປເຂົ້າຮ່ວມກອງປະຊຸມປະ ຈໍາປີດັ່ງກ່າວເປັນຄັ້ງທໍາອິດ ທ່ານ Gates ຊຶ່ງກໍານົດຈະລາອອກກິນເບ້ຍບໍານານໃນທ້າຍເດືອນນີ້ກ່າວວ່າເນື້ອ ໄນອັນສໍາຄັນທີ່ທ່ານຈະນຳສະເໜີຕໍ່ກອງປະຊຸມດັ່ງກ່າວກໍແມ່ນວ່າ ເຖິງແມ່ນຈະມີຂໍ້ ຈໍາກັດຮັດແຄບທາງດ້ານງົບປະມານກໍຕາມ ແຕ່ສະຫະລັດຈະສືບຕໍ່ເສີມຂະຫຍາຍ ສາຍພົວພັນກັບປະເທດເພື່ອນມິດແລະພັນທະມິດຢູ່ໃນພາກພື້ນ ນອກນັ້ນ ສະຫະລັດຈະສົ່ງທ່ານ James Steinburg ຮອງລັດມົນຕີການຕ່າງປະ ເທດໄປມີໜ້າໃນກອງປະຊຸມດັ່ງກ່າວເຊ່ນກັນ ຊຶ່ງທ່ານຈະທໍາການພົບປະກັບບັນດາ ເຈົ້າໜ້າທີ່ລະດັບສູງສຸດແລະພວກເອກກະຊົນຕ່າງໆໃນຮອງກົງໃນລະຫວ່າງການ ຢຸດແວ່ເວລາເດີນທາງໄປຍັງສິງກະໂປນັ້ນ